Document ID: /roh_data/filtered/fineweb-2-filterrobots_roh.jsonl.gz/64178

La cumissiun dal Cussegl naziunal aveva proponì da refusar l'iniziativa per il scumond da sa velar. Il scumond valess betg mo per la burka mabain era per autras furmas da sa velar. Il Cussegl dals chantuns sto dentant er anc decider en chaussa.
Bunas schanzas a l'urna
Sin terren naziunal è pil mument sin viadi l'iniziativa per «gie, al scumond da sa velar». Il comitee ch'è vid rimnar las suttascripziuns ha anc peda da rimnar las 100'000 suttascripziuns nezzessarias enfin ils 15 da settember 2017.
Las schanzas per questa iniziativa en bunas. Sche questa iniziaziva vegniss oz davant il pievel, schessen 60% dals votants «gie». Quai ha era in questiunari che la «Schweiz am Sonntag» ha fatg da curt mussà.
Il tema procura sur tut sin livel chantunal, gia dapi in temp per discussiuns. En il Tessin è ina tala lescha gia activa dapi l'emprim da fanadur. Pervi da questa lescha na pon ins betg pl purtar vels che zuppan l'entir corp ni la fatscha en leus publics.
RR novitads 14:00